তামুলপুৰত বিধানসভাৰ অধ্যক্ষ বিশ্বজিৎ দৈমাৰীৰ ভোটদান (বাওফালে) আৰু গোসাইগাওঁত বিপিএফৰ ধ্ৰুৱ ব্ৰহ্ম নাৰ্জাৰীয়ে ভোটদান কৰি ওলাই অহা দৃশ্য। ফটোঃ নৰ্থইষ্ট নাও।
Polling for By-Election in progress আজি ৰাজ্যখনৰ পাঁচটা বিধানসভা সমষ্টিত উপ নিৰ্বাচনৰ ভোটগ্ৰহণ পুৱা ৭ বজাৰ পৰা আৰম্ভ হৈছে। বিয়লি ৫বজালৈকে চলিব ভোটগ্ৰহণ।
তামুলপুৰ বিধান সভা সমষ্টিৰ ৩২২টা ভোট গ্ৰহণ কেন্দ্ৰত আজি নিৰ্ধাৰিত সময়ৰ পৰা আৰম্ভ হৈছে ভোট গ্ৰহণ প্ৰক্ৰিয়া।
ইতিমধ্যে অসম বিধান সভাৰ অধ্যক্ষ বিশ্বজিৎ দৈমাৰীয়ে ৫ নং সুৱাগপুৰ প্ৰাথমিক বিদ্যালয়ত নিজৰ ভোটাধিকাৰ সাব্যস্ত কৰে।
ভোটাধিকাৰ সাব্যস্ত কৰি তামুলপুৰ বিধানসভা সমষ্টিৰ মিত্ৰজোঁটৰ প্ৰাৰ্থী জলেন দৈমাৰীৰ বিজয় নিশ্চিত বুলি মন্তব্য কৰে। তেওঁ ৰাইজক শান্তিপূৰ্ণভাবে ভোট দিবলৈ আহ্বান জনায়।
ইপিনে মৰিয়নী সমষ্টিত EVM বিকল হোৱাৰ ঘটনা ঘটিছে । ৰাইজৰ দলৰ প্ৰাৰ্থীগৰাকীয়ে ভোটদান কৰা ভোটগ্ৰহণ কেন্দ্ৰটোতে বিকল হয় EVM। ১২৮ নং মৰিয়নীৰ চেলেংহাট উচ্চতৰ মাধ্যমিক বিদ্যালয় ভোট গ্ৰহণ কেন্দ্ৰত সংঘটিত হৈছে এই EVM বিকলৰ ঘটনা।
আনহাতে, ১০০ নং নাগিনীজান বাগান প্ৰাথমিক বিদ্যালয় ভোট গ্ৰহণ কেন্দ্ৰতো ই ভি এম বিকলৰ ঘটনা ঘটিছে। এই ভোটগ্ৰহণ কেন্দ্ৰত ভোটগ্ৰহণ প্ৰক্ৰিয়া স্থগিত ৰখা হৈছে।
ভৱানীপুৰ সমষ্টিত বিজেপি প্ৰাৰ্থী ফণী তালুকদাৰে নিজৰ জয় নিশ্চিত বুলি সদৰী কৰি জ্যেতিষীৰ কথা মতেই পুৱা ৮-৯বজাৰ ভিতৰত ভোটদান কৰে।
শেহতীয়া খৱৰ অনুসৰি, তামুলপুৰত ১২ শতাংশ, মৰিয়নিত ১৫ শতাংশ, থাওৰাত ১৫ শতাংশ, ভৱানীপুৰত ১৪শতাংশ আৰু গোসাইগাঁৱত ১৪শতাংশ ভোটদান হৈছে।
অসমৰ সন্তানেই নহয় বৰাকক অসমৰ পৰা পৃথক কৰিব খোজা স্বয়ম্ভু বাঙালী নেতা প্ৰদীপ দত্ত ৰয়!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
